Tigris (flumen)

Tigris etiam felis est, v. Tigris. Tigris est fluvius Asiae occidentalis, cursu velox, oriens ex montibus Tauris in parte orientali Asiae Minoris, qui a boreo-occidente ad austro-orientem per Asiam Minorem, Syriam, Mesopotamiam excurrit, et, cum Euphrate coniunctus, se in sinum Persicum demergit. Regio inter duo flumina Tigrim et Euphratem Mesopotamia appellatur. De nomine Nomen Latinum varie declinatur in scriptis antiquis: genetivo Tigris, Tigridis; dativo Tigridi, accusativo Tigrim, Tigrin, Tigridem; ablativo Tigri, Tigre, Tigride. Nomen a Graeco Τίγρις (aliter Τίγρης) ducitur. Gaius Plinius Secundus dicit flumen a celeratitate cursus appellari, quia ita Medi appellent sagittam. Alia nomina sunt Sumerice 𒁇𒄘𒃼, Idigna; Accadice 𒁇𒄘𒃼, Idiqlat; 𐎫𐎡𐎥𐎼𐎠, Tigrā; חִדֶּקֶל, Ḥiddeqel; ܕܹܩܠܵܬ, Deqlaṯ; دجلة, Dijlah; Տիգրիս, Tigris; Turcice Dicle; Curdice Dîcle. Historia Multi antiqui et praeclari populi apud ripas Tigris et Euphratis vixerunt et potentia imperia condiderunt: Sumerii, Babylonii et Assyrii. Notae Nexus externi